Jože Snoj: Avtomoto mravlje
Delo je nastalo leta 1975. Je eno izmed vidnih predstavnikov sodobne realistične pripovedi, za katero je značilna perspektiva oporekanja.
V podobah igre in otroštva govori o nasilju (države nad posameznikom), uporu in o smrti, o barbarstvu in nehumanosti v totalitarni "mravljinji" državi, v kateri vlada kraljica s pomočjo strogega policijskega režima. Mravljinji svet je avtomatiziran, krut, ni medsebojnega zaupanja (ne med samimi mravljami, ne med mravljami in oblastjo /vohunke, tajna policija/), mravlje nimajo lastne volje in mišljenja, pač pa so le številke. Gre za moderno barbarstvo, popolno podrejenost nesprejemljivim državnim zakonom.
Upor (perspektiva oporekanja) se kaže v pokopu mrtvega Mravljeta, s čimer dečka vneseta kanček humanosti v ta kruti mravljinji svet – sicer mravlje svoje mrtve preparirajo (izsesavajo).
Pripoved lahko beremo kot pripoved o pustolovščinah ali kot kritiko vsakršne totalitarne družbene stvarnosti.
Vsebina:
Bratca Vid in Jošt skupaj s vojim psičkom Repkom s pomočjo pomanjševalnega teka prideta v državo mravelj, v kateri vlada tovarišica kraljica predsednica republike Marinka Mravljinka Mravljajka VIII. Tu srečata pesnika, tovariša Dobromravova, ki ju seznani z navadami mravelj. Pri potovanju po deželi preživita napad slavčka, pokopljeta mrtvega nadzornika Mravljeta, v mestu Mravljevu pa ju zaprejo. Zapor je odvraten prostor, nadzorovan z vzidanimi mravljami (oči in noge ter tipalke segajo v zaporniško celico). Tu doživita revolucijo in ustoličenje nove kraljice Marinke Mravljinke Mravljajke IX., nato pa s pomočjo tranzistorja vzpostavita zvezo s čebelami. Pred razjarjenimi mravljami in pomravljinčenjem Vid in Jošt pobegneta na smolast storž, od tu pa ju rešita čebeli Maja in Mija. Dečka rešita tudi še komaj živega Dobromravova, ki so ga mravlje nečloveško mučile, nato pa se vrneta domov s pomočjo povečevalnega leta čebelic Maje in Mije. Navodilo za let, ki ga prevede iz mravljinje pisave Dobromravov, čebeli prebereta na Lesenjaku (leseni lutki, ki jima je delala družbo že v zaporniški celici). Seveda je ves čas, tudi ob vrnitvi domov, z njima Repek.
Alenka
Uf!